Coba ceritain soal Myanmar dalam bahasa sunda

Myanmar (atawa Burma, Birma), resmina Uni Myanmar (Basa Burma: ,  ), nyaéta nagara panggedéna sacara géografis di daratan Asia Tenggara.

Burma meunang kamerdikaan ti United Kingdom tanggal 4 Januari 1948, minangka Uni Burma.” Burma jadi ”Socialist Republic of the Union of Burma” tanggal 4 Januari 1974, saméméh balik deui ka “Uni Burma”  tanggal 23 September 1988. Tanggal 18 Juni 1989, State Law and Order Restoration Council maké ngaran “Uni Myanmar.”  Hal ieu diaku ku PBB, tapi henteu diaku ku Pamaréntah AS atawa UK.

Burma kawates ku Cina di  béh kaler, Laos di wetan, Thailand di tenggara, Bangladesh di kulon, jeung India di kulon kaler, katut Teluk Bengal di kulon kiduleunnana. Sapertilu periméter total Myanmar, 1,930 kilometers (1,199 mi), ngawangun gurat basisir nu henteu pegat.

Populasi nu béda-béda di Myanmar geus ngamaenkeun peran nu gedé dina nangtukeun pulitik, sajarah sarta demografina dina wanci moderen kiwari. Sistim pulitik aya dina kadali nu ketat ti State Peace and Development Council, nu dipingpin ku pamaréntah militer, ti taun 1992, ku Jendral Senior Than Shwe. Militer Myanmar geus ngadominasi pamaréntahan saprak Jendral Ne Win mingpin kup taun 1962 ngalengserkeun pamaréntah sipil U Nu. Minangka bagéan Karajaan Britania tepi ka 1948, Burma neruskeun bajoang pikeun ngaropéa kategangan etnisna. Budaya nagara, kacida dipangaruhannana ku nagara tatangga, dumasar kana Buda Theravada nu nyampur jeung unsur lokal.